A Semmelweis Egyetem Hallgatói Önkormányzatának elnöke 2019/2020 2. félévére pályázatot ír ki Közösségi Kiegészítő Ösztöndíj elnyerésére.

A Közösségi Kiegészítő Ösztöndíj az egyetem hallgatóinak érdekképviseletét, jólétét, kulturális, egészségi és közösségi életük előmozdítását, az egyetem ismertségét támogató tevékenységet végző hallgatók részére, pályázat alapján folyósított, nem kötelező juttatás.

# Pályázati Kiírás Közösségi Kiegészítő Ösztöndíj

## Általános rendelkezések.

**Az ösztöndíjra pályázhat, ösztöndíjban részesíthető:**

Jogosultak azok a hallgatók, akik a jogszabályok és a TJSZ 8. § (3) pontja alapján közéleti ösztöndíjra jogosultak lennének, ha nem részidős (levelezős), hanem teljes idejű képzésben vennének részt.

Az ösztöndíjban részesülhet az a hallgató, aki

* + a hallgatói önkormányzat választott tisztségviselője / képviselője / tagja, vagy
  + az egyetemi közéletben kiemelkedő, a tantervi követelményeken túlmutató közéleti tevékenységet végez.

Az ösztöndíj összegét a pályázatok elbírálója állapítja meg, az összegre alkalmazni kell a közéleti ösztöndíj vonatkozásában a HÖK küldöttgyűlése által a tipikus feladatokhoz, feladatkörökhöz, tevékenységekhez rendelten a HÖK Küldöttgyűlés meghatározott összegeket.

Kiegészítő közösségi ösztöndíjban egy tevékenység alapján egy időszakra vonatkozóan egyszer részesíthető a hallgató. A kiegészítő közösségi ösztöndíj megállapítása során figyelmen kívül kell hagyni azt a tevékenységet, amennyiben az adott tevékenység alapján a hallgató már közéleti ösztöndíjban részesült. A közösségi ösztöndíj összegére a HÖK Küldöttgyűlésének határozata a Közéleti Ösztöndíjra mérvadó jelen esetben is.

A Közösségi Kiegészítő Ösztöndíj kerete 1.000.000Ft, amely a pályázó hallgatók számától függően kerül kiosztásra.

**Az ösztöndíj forrása** a HÖK keretén lévő egyéb intézményi bevétel (saját bevétel), továbbá bármely szervezeti egység által erre a célra a HÖK-nek esetlegesen átadott saját bevétel.

Az ösztöndíj pályázati lehetőségét, illetve kifizetését a HÖK elnöke **felfüggesztheti**, ha a rendelkezésre álló forrás elfogy.

1. **A PÁLYÁZAT BENYÚJTÁSÁNAK MÓDJA**

## A pályázat benyújtásának helye

1. A pályázatokat a HÖK elnöke által elérhetővé tett űrlapot kitöltve, a Hallgatói Irodában lehet leadni.

## A pályázat benyújtásának ideje

A 2019/2020 2. Félév pályázati időszakai:

* + 2020. február 29-ét megelőzően végzett közéleti tevékenység pályázati időszaka:  
    2020. március 10-20.
  + 2020. március 31-ét megelőzően végzett közéleti tevékenység pályázati időszaka:  
    2020. április 1-10.
  + 2020. április 30-át megelőzően végzett közéleti tevékenység pályázati időszaka:  
    2020. május 1-10.
  + 2020. május 31-ét megelőzően végzett közéleti tevékenység pályázati időszaka:  
    2020. június 1-10.
  + 2020. június 31-ét megelőzően végzett közéleti tevékenység pályázati időszaka:  
    2020. július 1- 10.
  + 2020. július 31-ét megelőzően végzett közéleti tevékenység pályázati időszaka:  
    2020. augusztus 1-10.
  + 2020. augusztus 31-ét megelőzően végzett közéleti tevékenység pályázati időszaka:  
    2020. szeptember 1-10.

A határidő be nem tartása jogvesztő hatályú. Hiánypótlásra nincs lehetőség. A pályázati időszak végéig (II. 2. pont) a pályázó köteles leadni kérvényét. A kérvény akkor számít leadottnak, ha a HÖK 3. számú gazdasági irodájában a HÖK gazdasági ügyintézője a kérvényt pecsétjével és aláírásával, valamint a leadás idejét feltüntetve hitelesíti.

A pályázás egyéni, így a csoportos pályázatok esetén szükséges a csoportos tevékenységben részt vevő hallgatók mindegyikének benyújtania pályázati kérvényt.

## Benyújtandó igazolások, dokumentumok:

A pályázathoz csatolni kell a pályázat alapját képző tevékenység vagy tevékenységek bemutatását

tartalmazó beszámolót, vagy ha az nyilvánosan közzé lett téve az egyetem honlapján, akkor a közzétett beszámolóra mutató linket fel kell tüntetni.

Azon egyszerű tevékenységekről, amelyeket a HÖK elnöke, illetve a megbízásából eljáró személy

kimutatást vezet, nem kell részletes beszámolót készíteni, de meg kell nevezni a pályázatban. (A pályázó felel azért, hogy tájékozódjon arról, hogy mely tevékenységekről készül részletes kimutatás, és ezért nem szükséges arról beszámolót készítenie.)

## Az elbírálás szempontja és határideje; elbírálásra jogosult testület vagy személy

Az ösztöndíjra való jogosultság és az ösztöndíj összege a beszámoló és a III. pont szerinti kimutatások

tartalmára tekintettel kerül megállapításra. Az összegre a HÖK elnöke tesz javaslatot (HÖK elnöke esetén a HÖK ellenőrző bizottság elnöke), tipikus feladatokhoz, feladatkörökhöz, tevékenységekhez rendelt maximális összegeket tartalmazó HÖK Küldöttgyűlési határozat tartalmára tekintettel, és a teljesítettnek elfogadott tevékenységek alapján.

**Bírálati határidő**: beadási időszak lezárultát követő 15. nap.

A pályázatok bírálatát a TJSZ 8. § (3) bekezdés szerinti bizottság végzi.

Saját pályázatának bírálatában nem vehet részt az, aki az ösztöndíjra pályázott.

## Egyéb tudnivalók

## Adatkezelés

* + A pályázat során megadott személyes adatok kezelésére, illetve feldolgozására a HÖK elnöke, az általa ezzel megbízott személy, továbbá a bíráló bizottság jogosult. Ezen adatok kizárólag a leadott pályázat bírálatához, illetve feldolgozásához kerülnek felhasználásra.
  + A személyes adatok kezelésével, védelmével kapcsolatban a pályázó a Nemzeti Adatvédelmi és Információszabadság Hatósághoz fordulhat, továbbá bírósági jogorvoslattal élhet.

1. A bírálatot előkészítő személy lehetőséget adhat a kérvény kijavítására a beadást követően.
2. **Jogorvoslat:** általános szabályok szerint.